**ELJÁRÁSREND A TEMETŐBEN LÉTESÍTENDŐ SÍRBOLTOK ENGEDÉLYEZTETÉSÉRE,**

**MŰSZAKI PARAMÉTEREK**

Vonatkozó jogszabályok

- a temetőkről és a temetkezésről szóló 1999. évi XLIII. törvény

- a temetkezésről szóló 1999. évi XLIII. törvény végrehajtásáról szóló 145/1999. (X. 1.) Korm. rendelet

- az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012.(XI.8.) Korm. rendelet

- a köztemetők használatáról szóló 17/2016. (V.27.) önkormányzati rendelet

- Gyöngyös Város Építési Szabályzatáról (GYÉSZ) szóló 3/2007. (II.19.) önkormányzati rendelet (GYÉSZ).

Műszaki előírások sírbolt (kripta) létesítése esetén

1. Nem építési engedélyköteles a sírbolt építése (bővítése), ha sírbolt mérete az építési tevékenység után sem haladja meg a nettó 50 m2 alapterületet, vagy a 3,0 m magasságot. Minden más esetben építési engedély iránti kérelmet kell benyújtani.
2. A sírjel nem foglalhat el az engedélyezett temetési helynél nagyobb területet, magasságát a helyi építési szabályzat korlátozhatja.

GYÉSZ: A sírhely(ek) fölé tervezett síremlék, kripta-bejárat tömege nem lehet nagyobb egy 3,0 méter élhosszúságú kockánál. Kivéve az Önkormányzati Tervtanács (ÖTT) javaslata alapján engedélyezhető nagyobb alapterület, de ebben az esetben sem lehet nagyobb az eltérés + 50 % nál.

1. A köztemetőkről szóló 17/2016. (V.27.) önkormányzati rendelet 9.§ értelmében:

A sírbolt méretei:

|  |  |  |  |  |
| --- | --- | --- | --- | --- |
|  | ***magassága*** ***(cm)*** | ***hossza (cm)*** | ***szélessége (cm)*** | ***mélysége (cm)*** |
| *Térszint alatti méretek:*két koporsóranégy koporsórahat koporsóra |  | 250250250 | 90220350 | 190220250 |
| *Térszint feletti méretek:*két koporsóranégy koporsórahat koporsóra | 300300300 | 300300300 | 120240390 |  |
| A sírboltok egymástól való távolsága 80 cm, a sírbolt-sorok egymástól való távolsága 80 cm. Hat személyesnél nagyobb sírbolt méretét a Tulajdonos külön állapítja meg.  |   |
|  |  |  |  |  |  |

A temetők parcelláiban nem létesíthető olyan sírjel, amely az adott temetőrész jellegét megváltoztatja (pl. alapvetően vagy kizárólagosan sírhelyeket tartalmazó temetőrészen kirívóan magas vagy nagy alapterületű sírbolt). Erre való tekintettel a sírbolt helyét előzetesen egyeztetni szükséges az üzemeltetővel. A síremlék vagy sírjel nem haladhat túl a temetkezési hely megállapított területén.

1. Ha a sírbolt magassága nagyobb 3 m-nél, építési engedélyezés mellett Önkormányzati Tervtanács véleménye is szükséges a létesítéshez. Ha az eltérés meghaladja a + 50 %-ot (4,5 m), az szabálytalan építésnek minősül, és építéshatósági kötelezést vonhat maga után.
2. Temetőrendeletünk szerint a síremlékek, sírkeretek kivitelezésének megkezdése előtt azok kivitelezője köteles

a) az Üzemeltetőnek bejelenteni a munkakezdés időpontját,

b) az Üzemeltetőnek befizetni a várható közüzemi költségeket.

c) az építmény méreteit az Üzemeltetővel a helyszínen egyeztetni,

d) a munkálatok befejezéséről az Üzemeltetőt tájékoztatni, az építmény engedélyben foglalt méreteinek ellenőrzése céljából.

1. Vh. rendelet: A síremlék és tartozékai, valamint az emlékoszlop tervét (vázrajzát) a temető üzemeltetőjének az elhelyezés előtt be kell mutatni. A temetési helyen túlterjeszkedő, közízlést sértő, vagy oda nem illő felirattal ellátott sírjelet elhelyezni nem szabad.
2. A temető kegyeleti méltóságának őrzése a temető tulajdonosának (üzemeltetőjének) feladata.
3. A sírok közötti szabad közlekedést akadályozni nem lehet, az önkormányzati rendeletben szabályozott, két sírhely között kötelezően előírt távolságot beépíteni, oda növényzetet ültetni tilos. Amennyiben az akadályokat az azt létesítő sírhely-tulajdonos az üzemeltető felszólítására sem távolítja el, arról az Üzemeltetőnek kell gondoskodnia a tulajdonos egyidejű tájékoztatása mellett.

Jogi feltételek és szankciók

1. A sírhely, sírbolt megváltása, a temetkezési hely, illetve a temetkezési szolgáltatások igénybe vétele jog és egyben a vonatkozó jogszabályok betartására irányuló kötelezettség is, amelyet a temettető is csak a temetőtulajdonos (üzemeltető) által meghatározott feltételek alapján vehet igénybe. Ezért az üzemeltetőnek be nem jelentett, tulajdonosi hozzájárulás nélkül megkezdett és megvalósított síremléképítés szabálytalan, önkényes tevékenységnek minősül, ennél fogva **a munkálatok leállításáról, illetve a megvalósult munka esetén a síremlék szabályossá tételéről az üzemeltetőnek rendelkeznie kell.**
2. Az előzetes bejelentéssel ugyan rendelkező, de a jogszabályi műszaki paraméterektől, illetve az előzetesen engedélyezett műszaki tartalomtól eltérő megvalósítás esetén **a tulajdonos felszólítja az építtetőt a szabályossá tételre.** Ugyanez alkalmazandó a közízlést sértő, temetői kegyelettel össze nem egyeztethető minőségű anyagok használatára és kivitelezésre, valamint a sírok közötti előírt távolság beépítésére is. A szabályossá tétel érdekében az üzemeltetővel előzetes egyeztetés és tulajdonosi (üzemeltetési) engedély megkérése szükséges. Ha annak feltételei fennállnak (ld. 4. pont), építéshatósági eljárást kezdeményez az üzemeltető. Amennyiben a szabályossá tétel bármilyen oknál fogva nem valósítható meg, úgy az építményt a sírhellyel rendelkezni jogosultnak el kell bontania, vagy a közszolgáltatónak kell elbontania.

**A sírboltokra vonatkozó, fentiekben leírt eljárásrendet tudomásul vettem. Az abban foglaltakat az emlékállítás során betartom.**

Gyöngyös,20……………………. ………………………………………………….

 sírhely felett rendelkező